
ОБЩИНА БУРГАС

До
ПРЕДСЕДАТЕЛЯ
НА ОБЩИНСКИ СЪВЕТ
БУРГАС
ДОКЛАДНА ЗАПИСКА

ОТ

ДИМИТЪР НИКОЛОВ – КМЕТ НА ОБЩИНА БУРГАС
ОТНОСНО: 1. Разрешение на основание чл.124а, ал.1, чл.134, ал.1, т.1 и чл.134, ал.2, т.4, във връзка с чл.135, ал.5 и чл.136, ал.1 от ЗУТ, при условията на чл.16, ал.1 от ЗУТ за изготвяне на проект за изменение на ПУП-ПР за отстраняване на несъответствие между регулационните планове на зона „Г“ и зона „Д“ по плана на ж.р.„Меден Рудник“, гр. Бургас и промяна на плана за регулация за УПИ II, кв.82, по плана на зона „Г“, ж.р.„Меден Рудник“, гр.Бургас.

2. Одобряване на основание чл.125, ал.1, във връзка с чл.136, ал.1 от ЗУТ на задание за изготвяне на проект за изменение на ПУП-ПР за отстраняване на несъответствие между регулационните планове на зона „Г“ и зона „Д“ по плана на ж.р. „Меден Рудник“, гр. Бургас и промяна на плана за регулация за УПИ II, кв.82 по плана на зона „Г“, ж.р.„Меден Рудник“, гр.Бургас.

УВАЖАЕМИ ОБЩИНСКИ СЪВЕТНИЦИ,
Подробният устройствен план на зона „Г“ в ж.р.„Меден Рудник“ е одобрен със Заповед №1593/19.11.1986г. на Председателя на Общински народен съвет Бургас. 
В края на 90-те години на територията северно от зона „Г“, са възстановени земеделски имоти в реални граници на частни лица. За една част от имотите, са провеждани процедури по урегулиране, след което е изработен цялостен регулационен план на зона „Д“, ж.р. „Меден Рудник“ при условията на чл.16 от ЗУТ, одобрен с Решение № 6/18.07.2006 г. на Общински съвет – Бургас.

При съвместяване на двата плана се констатира застъпване между част от УПИ и улиците по предвижданията на двата регулационни плана.на границата между зона „Г“ и зона„Д“.
Междувременно на основание влязло в сила решение на ВКС, в границите на ПИ с идентификатор 07079.671.462, собственост на „ВиК“ЕАД е въведен ПИ с идентификатор 07079.671.628, с площ 505 кв.м., собственост на Атанас Дросев и „Монолит“ ЕООД. Частично в границите на УПИ II, кв.82 и на прилежащата му улица, попада и ПИ с идентификатор 07079.671.630 /граничещ на югозапад с ПИ с идентификатор 07079.671.628/, който е въведен в КККР на гр. Бургас, като част от бивш имот № 1638 по недействащия кадастрален план,  собственост на Атанас Дросев и „Монолит“ ЕООД. 
От експерти към Дирекция УТ на Община Бургас са изготвени задание за проектиране и проект за изменение на ПУП-ПР, с който се цели да се отстрани констатираното несъответствие между регулационните планове на зона „Г“ и зона „Д“, по плана на ж.р.„Меден Рудник“, гр.Бургас, при запазване на  действащата регулация на зона „Д“, тъй като същата е съобразена с възстановените в реални граници частни имоти. За територията има действащ ПУП, одобрен от Общински съвет Бургас, при условията на чл.16, ал.1 от ЗУТ. С проекта се предлага за ПИ с идентификатори 07079.671.628 и 07079.671.630,  в границите на УПИ II в кв.82, да се урегулира нов УПИ XXII, при условията на чл.16 от ЗУТ и при съобразяване със съществуващите съоръжения на техническата инфраструктура и възможностите за транспортно обслужване на УПИ II /след промяната/.
С проекта за изменение на ПУП-ПР се променят регулационните граници на УПИ I и УПИ XI, отредени – „за озеленяване“, в кв.82, по плана зона „Г“, като площите им се увеличават. както и се променят регулационните граници на УПИ II, отреден – „за терен за ВиК“ и УПИ III, отреден  - „за жилищно строителство“. С изменението отпада  улица  с о.т.520 - о.т.521 – о.т.522 – о.т.524  и улица с о.т.520 – о.т. 525 - о.т.526 – о.т.538 – о.т.539 от план на зона “Г”, като се запазва улица с о.т.519 – о.т.520в (новообразувана) – о.т.520г (новообразувана) – о.т.1207 – о.т.1206 – о.т.1 -  о.т.1205 – о.т.1209 – о.т.1210 – о.т.1211 – о.т.1212 – о.т.1212а (новообразувана). 

В югоизточния край на кв.82 се образува нов кв.82а, със съществуващите УПИ XII, УПИ XIII, УПИ XIV, УПИ XV, УПИ XVI, УПИ XVII и УПИ XVIII, обособен с провеждането на обслужваща улица с о.т.527а - о.т.527г (новообразувана)  – о.т.527д (новообразувана) – о.т.527е (новообразувана) – о.т.1210а (новообразувана) – о.т. 1210б (новообразувана), чийто габарит и конфигурация са прецизирани така, че да осигурят транспортен достъп до УПИ в територията и се обособява паркинг, югоизточно от УПИ III, кв.82 в обхвата на улица с о.т.1210а и о.т.1210б.

Изготвеното задание и служебният проект са разгледани на заседание на ОЕСУТ, проведено на 21.12.16г. С Решение, обективирано в Протокол №41/21.12.16г., по т.7 от дневния ред ОЕСУТ приема заданието и констатира, че са налице основанията на чл.124а, ал.1, във връзка с чл.136, ал.1 и чл.134, ал.2, т.4, при условията на чл.16, ал.1 от ЗУТ за разрешаване на изменение на ПУП-ПР за отстраняване на несъответствие между регулационните планове на зона „Г“ и зона „Д“ по плана на ж.р.„Меден Рудник“, гр. Бургас - контактна зона, и промяна на плана за регулация за УПИ II в кв.82, по плана на зона „Г“ , ж.р.„Меден Рудник“, гр.Бургас.
Тъй като се запазват предвижданията на ПУП за Зона „Д“, към преписката е приложена Преценка №ЕО-3/2005г. на РИОСВ –Бургас. 
Предвид изложеното и на основание чл.21, ал.1, т.11 от ЗМСМА, чл.124а, ал.1, чл.124б, ал.1 и чл.125, ал.1 от ЗУТ, във връзка с чл.136, ал.1, чл.134, ал.1, т.1, чл.134, ал.2, т.4, при условията на чл.16, ал.1 от ЗУТ и като взех предвид Протокол – Решение №41/21.12.16г., по т.7 от дневния ред на ОЕСУТ на Община Бургас предлагам Общински съвет Бургас да вземе следното:
РЕШЕНИЕ:
1. На основание чл.21, ал.1, т.11 от ЗМСМА, чл.124а, ал.1, във връзка с чл.136, ал.1, чл.134, ал.1, т.1, чл.134, ал.2, т.4, при условията на чл.16, ал.1 от ЗУТ Общински съвет Бургас разрешава изработване на проект за изменение на ПУП-ПР за отстраняване на несъответствие между регулационните планове на зона „Г“ и зона „Д“, по плана на ж.р.„Меден Рудник“, гр. Бургас и промяна на плана за регулация за УПИ II, кв.82, по плана на зона „Г“, ж.р.„Меден Рудник“, гр.Бургас, с цел обособяване на нов УПИ за ПИ с идентификатори 07079.671.628 и 07079.671.630 по КК на гр.Бургас, в устройствена зона 5/Жс по действащия ОУП на гр.Бургас.

2. На основание чл.124б, ал.1 и чл.125, ал.1 от ЗУТ одобрява задание за изработване на проект за изменение на ПУП-ПР за отстраняване на несъответствие между регулационните планове на зона „Г“ и зона „Д“, по плана на ж.р.„Меден Рудник“, гр. Бургас и промяна на плана за регулация за УПИ II, кв.82, по плана на зона „Г“, ж.р.„Меден Рудник“, гр.Бургас, с цел обособяване на нов УПИ за ПИ с идентификатори 07079.671.628 и 07079.671.630 по КК на гр.Бургас, в устройствена зона 5/Жс по действащия ОУП на гр.Бургас.
Приложения: Заповед № 1593/19.11.1986 год. на Председателя на ОНС; Решение №6/18.07.2006 г. на Общински съвет – Бургас; задание за проектиране и проект за изменение на ПУП-ПР; Протокол - Решение №41/21.12.16г., по т.7 от дневния ред на ОЕСУТ на Община Бургас; Преценка №ЕО-3/2005г. на РИОСВ –Бургас. 

ДИМИТЪР НИКОЛОВ
Кмет на Община Бургас                                                     

съгласували:
инж.Чанка Коралска
Заместник кмет „Строителство,
инвестиции и регионално развитие“
арх.Веселина Илиева                            Златина Георгиева                                       Изготвил:   
Главен архитект                               Директор дирекция ПНО                             арх.Димитър Алексиев
Директор дирекция УТ                                                                                                 Началник отдел УП
